CELEX: 62008CJ0249
Παράβαση κράτους μέλους
Κοινή αλιευτική πολιτική
Διατήρηση των πόρων
Σύστημα ελέγχου στον τομέα της αλιείας
Κανονισμός (ΕΚ) 894/97
Άρθρο 11
Κανονισμός (ΕΟΚ) 2241/87
Άρθρο 1, παράγραφοι 1 και 2
Κανονισμός (ΕΟΚ) 2847/93
Άρθρα 2, παράγραφος 1, και 31, παράγραφοι 1 και 2
Απαγόρευση χρησιμοποιήσεως παρασυρόμενων διχτυών
Ανυπαρξία συστήματος αποτελεσματικού ελέγχου για την τήρηση της απαγορεύσεως αυτής

Παράβαση κράτους μέλους – Παράβαση του άρθρου 1, παράγραφος 1, του κανονισμού (ΕΟΚ) 2241/87 του Συμβουλίου, της 23ης Ιουλίου
1987, για τη θέσπιση ορισμένων μέτρων ελέγχου για τις αλιευτικές δραστηριότητες (ΕΕ L 207, σ. 1), και των άρθρων 2 και 31,
παράγραφοι 1 και 2, του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου
της κοινής αλιευτικής πολιτικής (ΕΕ L 261, σ. 1) – Επιθεώρηση και παρακολούθηση των αλιευτικών σκαφών και των δραστηριοτήτων
τους – Μέτρα που πρέπει να λαμβάνονται σε περίπτωση μη τήρησης της ισχύουσας ρύθμισης – Διατάξεις σχετικά με τη διατήρηση
επί του σκάφους ή τη χρησιμοποίηση παρασυρόμενων διχτύων
Διατακτικό
Το Δικαστήριο αποφασίζει:
1)
Η Ιταλική Δημοκρατία, μη έχοντας λάβει τα προσήκοντα μέτρα για τον έλεγχο, την επιθεώρηση και την επιτήρηση της άσκησης της
αλιείας εντός της επικράτειάς της και εντός των θαλάσσιων υδάτων τα οποία τελούν υπό την κυριαρχία ή δικαιοδοσία της, και
ειδικότερα όσον αφορά την τήρηση των διατάξεων που ρυθμίζουν τη διατήρηση επί του σκάφους και τη χρησιμοποίηση παρασυρόμενων
διχτύων, μη έχοντας μεριμνήσει επαρκώς για τη λήψη των ενδεδειγμένων μέτρων κατά των υπεύθυνων των παραβάσεων της κοινοτικής
ρύθμισης που διέπει τη διατήρηση επί του σκάφους και τη χρησιμοποίηση παρασυρόμενων διχτύων, και ειδικότερα μη επιβάλλοντας
αποτρεπτικές κυρώσεις στους εν λόγω υπεύθυνους, παρέβη τις υποχρεώσεις που υπέχει από το άρθρο 1, παράγραφος 1, του κανονισμού
(ΕΟΚ) 2241/87 του Συμβουλίου, της 23ης Ιουλίου 1987, για τη θέσπιση ορισμένων μέτρων ελέγχου για τις αλιευτικές δραστηριότητες,
και από τα άρθρα 2, παράγραφος 1, και 31, παράγραφοι 1 και 2, του κανονισμού (ΕΟΚ) 2847/93 του Συμβουλίου, της 12ης Οκτωβρίου
1993, για τη θέσπιση συστήματος ελέγχου της κοινής αλιευτικής πολιτικής, όπως τροποποιήθηκε με τον κανονισμό (ΕΚ) 2846/98
του Συμβουλίου, της 17ης Δεκεμβρίου 1998.
2)
Καταδικάζει την Ιταλική Δημοκρατία στα δικαστικά έξοδα.